LIKOVNA KULTURA – ELEMENTI VREDNOVANJA I OCJENJIVANJA

**RAZREDI:** 5. – 8.

**ŠKOLSKA GODINA:** 2019./2020.

**UČITELJICA:** Barbara Majdenić

**OPISNO PRAĆENJE I OCJENJIVANJE TIJEKOM ŠKOLSKE GODINE:** Praćenjem, vrednovanjem i ocjenjivanjem učenikovog napretka utvrđujemo stupanj usvojenosti nastavnih sadržaja. Likovnim uratkom provjeravamo ostvarenost obuhvaćenih nastavnih ciljeva u skladu s njegovim psihofizičkim sposobnostima. Nastavni predmet likovna kultura u višim razredima osnovne škole obuhvaća sljedeće elemente ocjenjivanja : stvaralaštvo, produktivnost te kritičko mišljenje i kontekst.

Kriteriji ocjenjivanja obuhvaćaju :

 - originalnost i kreativnost u rješavanju likovnog zadatka

- estetska kvaliteta (smještaj (kompozicija) u zadanom formatu)

 - tehnička kvaliteta likovnog rada

- učenikov odnos prema radu: samostalnost, inicijativnost, aktivnost

|  |  |
| --- | --- |
| **OCJENA** | **KRITERIJI VREDNOVANJA I OCJENJIVANJA** |
| ODLIČAN (5) | Učenik je u potpunosti ostvario likovni zadatak u svome radu. U radu je izražena kreativnost, originalnost i visoka estetska vrijednost. Učenik razumije ključne pojmove i kompozicijske elemente i pravilno ih primjenjuje u praksi. Poznaje i razumije umjetnička područja, pronalazi poveznicu sa sadržajima drugih predmeta. S lakoćom uočava i istražuje likovne probleme na reprodukcijama i na učeničkim radovima. Samostalno i vješto vlada likovnim tehnikama, a urednost rada i radne okoline na visokoj su razini. Učenik je marljiv, odgovorno pristupa radu te pokazuje interes za nastavni predmet.  |
| VRLO DOBAR (4)  | Učenik je uglavnom ostvario likovni zadatak u svome radu, no s nešto manje osobnoga istraživanja i originalnosti. Uočljiva je kreativnost i smanjena estetska vrijednost rada (rad prema uzorku i precrtavanje). Zanimanje za nastavu i pažnja na satu vrlo su dobri. Uglavnom razumije ključne pojmove i kompozicijske elemente. Razina tehničke izvedbe te urednosti rada i radne okoline na zadovoljavajućoj su razini. Učenik je uglavnom odgovoran i savjestan u odnosu prema radu i drugima. |
| DOBAR (3) | Učenik je djelomično ostvario likovni zadatak u svome radu, primjenjuje sadržaj rada bez osobnog istraživanja, uz poticaj prati likovni sadržaj rada. Teško i površno istražuje i uočava ključne pojmove na reprodukcijama i na učeničkim radovima. Slabo pronalazi poveznice između tema i pojmova u nastavi likovne kulture i drugih nastavnih predmeta. Slabije primjenjuje likovne tehnike, a urednost rada i radne okoline također su smanjene. Radna je dinamika promjenjiva, lako odustaje pred teškoćama, pokazuje djelomično zanimanje za nastavni predmet. Ponekad je prisutan neodgovoran i površan u odnosu prema radu i drugima.  |
| DOVOLJAN (2) | Učenik vrlo teško razumije temeljne pojmove koji se obrađuju. Često griješi u radu, nedostaje mu kreativnosti, originalnosti i samostalnosti. Povremeno daje zadovoljavajuće rezultate, no potrebno ga je stalno nadzirati i poticati. Ne pokazuje interes za sudjelovanje u nastavi i analizi likovnoga djela. Tehnička izvedba i upotreba materijala na niskoj su razini, a rad i radna okolina jesu neuredni. Učenik je sklon izbjegavanju i zanemarivanju radnih obaveza te ometanju nastave.  |
| NEDOVOLJAN (1) | Učenik odbija svaku suradnju, dijalog i pomoć te ometa i ne poštuje druge učenike u radu. Kontinuirano izbjegava obaveze i ne poštuje dogovore. |